acetofenon
Store norske leksikon,Realfag,Kjemi,Organisk kjemi,Organiske forbindelser
Acetofenon er en kjemisk forbindelse av karbon, hydrogen og oksygen. Forbindelsen er en fargeløs væske med kokepunkt 202 °C og smeltepunkt 20,5 °C, og den krystalliserer ved lav temperatur. Acetofenon kalles også fenylmetylketon, og den har kjemisk formel C6H5COCH3.
Acetofenon fremstilles ved Friedel-Crafts acetylering av benzen, eller ved oksidasjon av etylbenzen. Forbindelsen fås også som et biprodukt ved oksidasjon av kumen.Acetofenon ble tidligere brukt som sovemiddel under navnet hypnon. I dag brukes acetofenon i parfymeindustrien for å gi en appelsinblomst-lignende duft. Forbindelsen anvendes også i syntesen av legemidler og i andre organisk-kjemiske synteser, samt som løsemiddel. Les mer i Store norske leksikon organisk kjemi ketoner